google/wiki40b huggingface dataset:
Fjernoppklaringseskadronen

Fjernoppklaringseskadronen (Fjernesk) er en del av etterretningsbataljonen og hvis oppgave i fredstid er å utdanne oppklaringssoldater, kalt feltoperatører.
 
Både vernepliktige og vervede soldater kan tjenestegjøre i eskadronen som feltoperatører. Kjernen i fjernoppklaring er ulike små patruljelag som samler informasjon gjennom oppklaring, rekognosering og overvåkning.
 
Denne informasjonen kan bli brukt som grunnlag for større militære operasjoner.

Tjenesten

Oppdragene til patruljene vil innebære opphold i områder som vi selv ikke kontrollerer, og patruljen er ofte alene og isolert over lang tid. De løses gjerne skjult, med små enheter og ofte til fots over lange avstander. Oppdragsløsningen innebærer som regel bruk av taktiske innsettingsressurser, herunder sjø- og luftkapasiteter. I tillegg løses oppdragene selvstendig av patruljen, og har normalt ikke muligheter for umiddelbar støtte. Feltoperatøren er derfor spesielt godt trent i beskyttelse og overlevelse. Samtidig må de evne å håndtere et bredt spekter av oppdukkende problemer og utfordringer i vanskelige omgivelser.

Opptak

For å kunne tjenestegjøre som feltoperatør må man komme seg gjennom et nåløye. Kvalifiserte søkere 
blir invitert til et grovuttak hvor det blir kontrollert at søkerne klarer de medisinske og fysiske minstekrav. Seleksjonen fortsetter under utdanning kombinert med øvelser som tester motivasjon, 
vinnervilje, læringsevne samt fysisk og mental kapasitet.
Ifølge Forsvarets hjemmesider bør man ikke være over 30 år dersom en ønsker en jobb i Fjernoppklaringseskadronen.

Historie

Se Oppklaringseskadronen.
Grunnskole

En grunnskole, primærskole eller primærutdannelse er den første skoleformen i livet, der elever, oftest barn, lærer grunnleggende kunnskaper, blant annet å lese, regne og orienteringsfag. Det er stor forskjell mellom ulike land i verden på hva som betraktes som elementære kunnskaper og hvor lang grunnskoleutdanningen skal være. For å utdanne seg videre, kreves avsluttet grunnskole.
Utdanning i grunnskole er ofte lovfestet i form av skoleplikt. Retten til elementær utdannelse og å til skole nevnes i Menneskerettighetserklæringen fra FN.

Norge

Grunnskolen i Norge ble innført på 1970-tallet, da folkeskole ble avskaffet. Først var den 9-årig. Nå er den 10-årig. Avlagt grunnskoleutdanning i Norge gir grunnlag for videregående opplæring.

Finland

Grunnskolen i Finland (fi: peruskoulu) ble innført på 1970-tallet, og erstatte den tidligere folkeskolen, "medborgarskolan" og "mellomskolen". Denne forandringen ble lovfestet i 1968, men overgangen skjedde gradvis på 1970-tallet.
Grunnskolen er niårig med ett frivillig tiende år, og begynner normalt det året barnet fyller 7 år, men skolestarten kan flyttes fram eller tilbake med ett år. Undervisningen gjøres i hovedsak av klasselærere i klasse 1–6, og av faglærere i klasse 7–9. Skolespråket er normalt finsk, svensk eller samisk. Normalt går barna ett år i frivillig forskoleklasse før skolen.
Kommunene er ansvarlige for grunnskoleundervisningen, men det finnes også statlige og private skoler, for eksempel i sammenheng med lærerutdannelse med spesielle språkprogram eller alternativ pedagogikk. Skolegang og skolemateriell er gratis for eleven, liksom skolereiser om de er lange eller vanskelige, eller overnatting med helpensjon om dette er et behov. Visse spesielle skoler har rett til å kreve avgifter.
Finske barn har læreplikt til grunnskolens lærekurser er avsluttet, eller høyest ti år, men ikke skoleplikt: en familie kan velge å arrangere undervisningen på en annen måte. Muligheten utnyttes av 400–600 barn.

Island

Grunnskolen på Island ble innført i 1974 og er ti år lang. Grunnskole heter "grunnskóli" på islandsk.

Sverige

Grunnskolen i Sverige er 9-årig og obligatorisk og det er for denne skoleformen som den nasjonale skoleplikten gjelder. Grunnskole heter "grundskola" på svensk.
Grunnskolen ble fram til 1994 oppdelt i tre stadier der "lågstadiet" omfattet klasse 1-3, "mellanstadiet" klasse 4-6 og "högstadiet" klasse 7-9. Grunnskolen følges av "gymnasieskolan", men skoleplikten gjelder ikke der. De fleste fullfører allikevel dette.

Tyskland

Grunnskolen i Tyskland omfatter siden 1920 de laveste klassene i den tyske folkeskolen.
Kappseilingsreglene

Straff ved regelbrudd

Regel 44 er den regelen som hovedsakelig forklarer straffer. Den sier at ved brudd på reglene i del 2 (båt mot båt-situasjoner), kan en båt fri seg ved å ta en to-tørnstraff (to jibber og to slag sammenhengende. Dersom en båt har berørt et rundingsmerke, kan den fri seg ved å ta en en-turnstraff (regel 31 og 44.1). Hvis en båt har forårsaket store materielle skader eller personskader, eller har fått en vesentlig fordel som følge av regelbruddet, skal straffen være at båten må trekke seg fra seilasen. En regattas seilingsbestemmelser kan endre disse straffene.
Dersom en båt som skal holde av veien ikke gjør det, og det blir en kollisjon eller båten med rett til veien må vike av for å unngå en kollisjon, kan båten med rett til veien levere en protest på den andre båten. Normalt blir det da en protesthøring med representanter fra de involverte partene og representanter fra protestkomitéen. Om protestkomitéen i høringen konkluderer med at en båt har brutt en regel, blir denne båten diskvalifisert fra den seilasen.

Signaler for seilas

For å formidle meldinger til deltakerne på vannet i forbindelse med en start, annullering, nytt baneområde eller lignende, brukes det en del kombinasjoner av flagg fra internasjonale maritime signalflaggene. De vanligste flaggene er listet under. Det er ikke alle signalflaggene som har en spesiell betydning i kappseiling, men mange av de brukes som klasseflagg, det vil si et flagg som representerer en klasse eller båttype.
Breakdown

Live

Under konserter, spilte Petty noen ganger «Breakdown» sammen med Ray Charles' «Hit the Road Jack».
Wimbledon-turneringen 1991

Wimbledon-turneringen 1991
Pedro Geromel

Landslaget

Han ble tatt ut i Brasils tropp til VM i fotball 2018 i Russland.
3 (album)

3 er et musikkalbum av duoen Susanna and the Magical Orchestra utgitt i 2009 av Rune Grammofon (RCD 2090). Dette er duoens tredje plate.
Tysklands innenriksdepartement

Historie

Departementet har sine historiske røtter fra 1867 i Det nordtyske forbund. Det ble opprettet som en føderal etat under navnet Reichsamt des Inneren i 1879. På grunn av Tysklands føderale struktur var det da ikke et departement; derimot hadde delstatene sine egne innenriksdepartementer. Etaten ble ledet av en føderal statssekretær. Da Tyskland ble republikk i 1919 ble etaten gitt status som føderalt departement, under navnet Reichsministerium des Inneren. Navnet ble endret til Bundesministerium des Inneren i 1949.

Oppgaver

Innenriksdepartementet omfatter (per 2018) 19 etater og avdelinger (tysk: Behörden og Einrichtungen), med til sammen 60 000 ansatte, hvorav 40 000 i det nasjonale politiet (Bundespolizei). Departementet har ansvar for indre sikkerhet og beskyttelse av den forfatningsmessige orden, katastrofevern og terrorbekjempelse, flyktninger og fordrevne, administrative spørsmål, samt sport.
Departementet er vertskap for den permanente innenriksministerkonferansen, som består av alle delstatenes innenriksministre.

Etater

Blant etatene er Bundeszentrale für politische Bildung, Statistisches Bundesamt, Bundesamt für Verfassungsschutz og Bundespolizei.

Beauftragter

Beauftragter eller hunkjønn Beauftragte er en særskilt stillingsbetegnelse i tysk forvaltning. Direkte oversatt betyr ordet oppdragstaker (av Auftrag som betyr oppdrag). Som stillingsbetegnelse brukes det om tjenestemenn som oppnevnes av forbundskansleren eller et departement, og som har en selvstendig stilling. De skal etter regelverket (Gemeinsamen Geschäftsordnung der Bundesministerien) tas med på råd i saker relevante for dem, på et tidlig tidspunkt. En Beauftragter er ikke underlagt departementets instruksjonsmyndighet.
Innenriksdepartementet fører listen over de aktuelle stillingene og det finnes (per 2018) 36 slike stillinger på nasjonalt plan. Tjenestemennene kan ha ulike titler som Beauftragter, Bundes­beauftragter eller Koordinator. 
Felix Klein ble i 2018 oppnevnt som Beauftragter i innenriksdepartementet for antisemittiske spørsmål (Sonderbeauftragter für Beziehungen zu jüdischen Organisationen und Antisemitismusfragen). Han hadde siden 2014 hatt en tilsvarende stilling i utenriksdepartementet.
Thorpe St Andrew

Historie

Thorpe er i Domesday Book stavet Torp, noe som er et gammelt dansk eller norrønt ord (þorp) i betydningen «landsby». Det er antatt at det var danske innbyggere i East Anglia så tidlig som fra 870.
Deler av den opprinnelige landsbyen kan sees langs Yarmouth Road, veien ut fra Norwich. Man finner der blant annet sognekirken St. Andrew's, den gamle skolebygningen, puben Riverside og den tidligere puben Red Lion. I senere år har Thorpe St Andrew blitt kraftig utvidet, med boligområdet Dussindale som det største tillegget.
I juni 2006 ble det annonsert planer om å definere stedet som en by (town). Landsbyen er i befolkningstall større enn flere andre byer i området. Endringen vil muligens få positive økonomiske konsekvenser i form av økte overføringer.
Fylkesvei 1218

Fylkesvei 1218 går mellom Kirkeng og Håby i Rakkestad kommune. Veien er 5,4 km lang.
Frem til 2019 hadde veien betegnelsen Fylkesvei 654.
Arkaiske greske alfabeter

Arkaiske greske alfabeter henviser til tiden før det klassiske greske alfabetet med 24 bokstaver som er standard i dag. Det eksisterte mange lokale varianter av det greske alfabetet i antikkens Hellas i løpet av den arkaiske og tidlig klassisk tid. Først rundt 400 f.Kr. ble disse erstattet av det nevnte standardiserte greske alfabetet med 24 bokstaver.
Alle former av det greske alfabetet var opprinnelig basert på den felles og delte fortegnelsen av 22 symboler av det fønikiske alfabetet, men med unntaket av bokstaven Samekh. Dens greske motpart Ksi (Ξ) var benyttet kun i en undergruppe av greske alfabeter, og med det felles tillegget av Ypsilon for vokalen /u, ū/. Den lokale, såkalte epikoriske alfabeter adskilte seg på mange måter: i bruken av konsonantsymbolene Χ, Φ og Ψ; i bruken av den innovative bokstaven for lange vokaler (Ω og Η), i fraværet eller tilstedeværelsen av H i dens opprinnelige konsonantfunksjon (/h/); i bruken eller ikke-bruken av bestemte arkaiske bokstaver (Ϝ = /w/, Ϙ = /k/, Ϻ = /s/); og i mange detaljer av de enkelte formgivningene av hver bokstav.
Systemet som i dag er kjent som den standardiserte greske alfabetet med 24 bokstaver var opprinnelig kun den regionale varianten innenfor de joniske byene langs vestkysten av Anatolia. Dette systemet ble offisielt akseptert og benyttet i Athen i år 403 f.Kr., og det førte til at de andre greske polis (bystater) fulgte etter; den meste av den greskspråklige verden i løpet av midten av 300-tallet f.Kr.
Betzy Berntsen

Familie

Betzy Berntzen var datter av skipsfører Lars Edvard Berntsen (1841-1897) og Betzy Wroldsen (1841-1907). Hun var søster av Bernt Emanuel Berntsen (f. 1875), som ble tok medisinsk embetseksamen to år etter søsteren Betzy.

Utdannelse

Hun tok examen artium i 1894, og den såkalte «anden examen» i 1895. I juni 1903 gikk hun ut fra Universitetet i Oslo med medisinsk embetseksamen.

Yrkesliv

Etter utdannelsen utførte hun fra 1. juni 1905 «kandidattjeneste» ved Rikshospitalets barneavdeling. Deretter arbeidet hun ved «Trondhjems sygehus», og var så assistentlege i et år ved «Rotvold sindssygeasyl».
Bodega

Bodega er en bygd i Sonoma County i den amerikanske delstaten California. Bygden hadde en befolkning på 220 ved folketellingen i 2010.
Bodega ligger på Bodega Highway, ca. 8 km vest for Freestone i California. Salmon Creek renner gjennom bygden.

Geografi

I henhold til U.S. Census Bureau dekker Bodega et areal på 7,5 kvadratkilometer, hvorav alt er landområde. Phacelia distans er kjent for å blomstre i Bodega mellom april og juni.
7. årtusen f.Kr.

(8. årtusen f.Kr. – 7. årtusen f.Kr. – 6. årtusen f.Kr.)
Florencio Sánchez (kommune)

Historie

Florencio Sánchez ble grunnlagt i 22. mars 2013.

Regjeringen

Ordføreren (alcalde) i kommunen er Alfredo Iván Sánchez (2015-2020).
The Dinosaur Museum

The Dinosaur Museum er et museum med dinosaurer in Dorchester (Dorset), i det sørlige England, nær Jurassic Coast. Det åpnet 27. juni 1984.
Museet er det eneste i Storbritannia som er dedikert til dinosaurer. Det er spesielt tilpasset barn og læring. Museet har kunstige dinosaurer i full størrelse og ekte fossiler. Det er også audiovisuelle utstillinger her.
Aksjon Kyst-Norge

Aksjon Kyst-Norge var en landsomfattende organisasjon som ble stiftet 13. mai 1973 på Gravdal i Lofoten i etterkant av folkeavstemningen om Norsk medlemskap i EF (EU). 
Hensikten med aksjonen var kampen for «50 mila», d.v.s. å få utvidet fiskerigrensen fra 12 nautiske mil til 50 nautiske mil i den hensikt å bevare/beskytte fiskeriressursene og oppvekstområdene for de nord-atlantiske fiskeslagene.
Aksjon Kyst-Norge hadde sin base ved Statens fiskarfagskole og i en aksjonsgruppe bestående av 8 personer var en lærer og tre studenter ved lærestedet, mens de fire øvrige var akademikere som p.t. var bosatt på Gravdal. Aksjonen hadde to likestilte daglige ledere; en fra hver gruppe.
Organisasjonen ble nedlagt i 1975.
Badelina

Utseende

Middelsstore, gråbrune gullbasser uten metallisk glans. Pronotum er forlenget bakover i midten og dekker scutellum. Oversiden er stripet i brunt og grått, og har dessuten noen svarte, innstukne punkter.

Utbredelse

Slekten er utbredt i Brasil.
Theatre Amusant

Theatre Amusant var en av de første fast drevne kinoene i Kristiania. Den åpna høsten 1904 i bakbygninga til Karl Johans gate 41. Kinoen var eid av firmaet Flach & Wimnel fra Göteborg og bestyreren het Dedekam.
I lokalene hadde det tidligere vært et såkalt diorama, det vil si store panoramamalerier av kjente steder og begivenheter. Lokalet hadde også vært brukt til kunstutstillinger og ymse forestillinger av mer folkelig underholdning (fakirer, ildslukere osv.).
Filmen Det store togrøveriet fra 1903 hadde norgespremiere her.
Theatre Amusant flytta seinere til Stortorget, der Christiania Glasmagasin nå ligger. Det opprinnelige kinolokalet blei ombygd i 1914 og fikk navnet Paladstheatret.
Øvre Kalfarlien 42

Øvre Kalfarlien 42 i Kalfaret i Bergen er en villa oppført i en steil fjellside for professor Haakon Shetelig i perioden 1915-17. Arkitekten bak designet er Egill Reimers, som gjennom valg av elementer som vinduer og materialisering ga villaen et renessansepreg. Bergen byleksikon beskriver stilen som «med bakgrunn i den engelske romantiske arkitektur, men med trekk som peker frem mot funksjonalismen», mens den i boken Hus i Bergen: særpreg i arkitekturen beskrives som et pionerarbeid innenfor Bergensskolen.
Materialene er naturstein og tre, der den nederste delen av kjellermuren er i upusset naturstein. Første etasje er bygget i hvitpusset sten, mens øverste etasje er formet som en ark, kledd med stående trepanel. Arken og verandaen i første etasje var opprinnelig rødmalt. Vinduene refererer til bergensarkitektur fra 1700-tallet.
Tidligere hadde villaen adresse Kalvedalsvei 8d.
Zhanang

Zhanang (tibetansk: གྲ་ནང་རྫོང, Wylie: gra nang rdzong, Dranang Dzong eller Chanang, tradisjonell kinesisk: 扎囊縣, forenklet kinesisk: 扎囊县, pinyin: Zhānáng Xiàn) er et fylke i Shannan i den autonome region Tibet i Folkerepublikken Kina. Det har et areal på 2.141,92 kvadratkilometer og ifølge folketellingen i 1990 et folketall på 1990 33.291 innbyggere, hvorav 33.156 tibetabere og 126 han-kinesere (folketellingen 2000: 35.278 innbyggere.
I Zhanang befinner seg de betydelige klostrene Samye, Mindrölling og Dorje Drag (jfr. de nordlige skatter).
Havregrøt

Havregrøt, eller havregrynsgrøt som grøten også kalles er en matrett som lages av kornet havre. Havregrynet kokes som regel opp på vann eller melk. Det er også normalt å tilsette salt når havregrøten kokes, og det er nok dette ordtaket «ha til salt i grøten» stammer fra.Grøten serveres oftest varm, men kan også serveres kald som «kjøleskapsgrøt».

Historie

Havren kom til Nord-Europa fra den fruktbare halvmåne for ca. 2500 år siden. Det nordeuropeiske klimaet er gunstig for havre, og havre er svært utbredt i de nordiske landene. I Danmark har havren blitt dyrket fra 500-1000 år f.Kr. I Norge var det først etter 1945 at havre ble sett på som en del av kostholdet. Dette skyldtes etterkrigstidens dårlige tider hvor behovet for mat som var lett tilgjengelig og billig ble desto viktigere.

Helse

Jevnt inntak av havregryn hevdes å redusere blodtrykk og kolesterol. Ved å spise havregrøt jevnt vil man også styrke kroppens immunforsvar ifølge studier. Enkeltstudier har også funnet en gunstig effekt av havregryn på søvn og hjerte.
Astma og allergiforbundet skriver at de fleste personer med cøliaki sykdom tolererer havre. Derfor kan man også introdusere havregryn inn i kostholdet sitt, starte med mindre mengder for så å øke. Det finnes også glutenfri havregryn som et substitutt til den som også reagerer negativt på vanlig havre. Enkeltstudier viser at det kan være positivt for personer med cøliaki å spise havre
Gjellebein

Glellebeinet eller cleithrum er et hudbein som finnes hos beinfisk. Bladet danner bakkanten på gjellekammeret og fungerer som støtte for brystfinnen. Knokelen er homolog med skulderbladet hos firbeinte virveldyr. Navnet er avledet av gresk κλειθρον - nøkkel.

Gjellebeinet hos fisk

Gjellebeinet oppsto hos primitive beinfisker og har har mange utforminger gjennom fossilhistorien. I moderne fisker er cleithrum et stort ben som strekker seg oppover fra bunnen av brystfinnen og ankeret til kraniet ovenfor gjellene, som danner den bakre kant av gjellekammeret. Benet har vitenskapelig bruk som et middel for å bestemme alderen på fiskene.

Utvikling av skulder hos firbeinte virveldyr

Hos tidlige kjøttfinnefisker fyllet gjellebeinet samme funksjon som hos moderne strålefinnefisker. Det samme gjelder de nålevende kvastfinne- og lungefiskartene. Etter hvert som brytsfinnene ble viktigere som framdriftsorgan hos forløperne til amfibiene, ble foreankring for brystfinnenen den viktigste funksjonen. Hos Tiktaalik hadde gjellebeinet løsnet fra bakkanten av skalletaket og er med å danne et skulderbelte som forankrer framfinnene til ryggraden. Hos de tidlige panserpaddene ble gjellebein/kragebein-komplekset helt fritt fra hodeskallen. Funksjonen som støtte for frambeina ble etter hvert forsterket av flere bein, og gjellbeinet ble mer eller mindre tilbakedannet hos urrepltilene.
Sarnvad

I J.R.R. Tolkiens fiktive verden Midgard er Sarnvad et vadested over elva Baranduin (Brennvina). Sarnvad ligger helt på den sørlige kanten av Hobsyssels grenser, eller så vidt utenfor.
En vei som begynner ved Miklaból krysser elva ved Sarnvad, og møter senere Grønnveien lenger sør. Det er ved denne veien at Ringskrømtet Khamûl kommer inn i Hobsyssel for å lete etter den ene ringen.
Arrhopalitidae

Utseende

Bleke, blinde spretthaler av kulespretthale-typen. Disse spretthalene lever i stor grad i huler og utseendet deres henger sammen med dette. De er svært bleke, øynene er helt eller delvis reduserte, og antennene er uvanlig lange. Fotleddene er dessuten modifiserte, trolig som en tilpasning til å bevege seg på vannfilmer.

Levevis

Familien omfatter mange hulelevende arter. Disse ser ut til først og fremst å leve på overflaten av vann inne i hulene.

Utbredelse

Familien er utbredt i alle verdensdeler.
Universitetet Bordeaux I

Universitetet Bordeaux I (Bordeaux I) er et kombinert forskningsinstitutt og universitet i Bordeaux, Aquitaine, Frankrike grunnlagt i 1441.
Bordeaux I er regnet blant de verdensledende, akademiske institusjonene innen teknologi og vitenskap, i tillegg til mange andre felt, bl.a. administrasjon, økonomi, lingvistikk, politisk forskning og filosofi.
I 2012 var det 9 800 studenter ved Bordeaux I.
Liverpool FC Supporters Club Norway

Liverpool FC Supporters Club Norway (tidligere Liverpool FC Supporters Club Scandinavian Branch) er den norske supporterklubben til den engelske fotballklubben Liverpool. Den ble stiftet den 24. august 1980 av Torbjørn Flatin og Pål Christian Møller, og i september samme år kom medlemsbladet The Kopite ut for første gang. Før 1983 var det bare norske medlemmer, men siden har det også kommet medlemmer fra de andre skandinaviske landene. Den 31. desember 2010 hadde klubben 36 079 medlemmer.
Nacho Duato

Karriere

Duato studerte dans på Rambert School i London, Maurice Béjarts Mudra School i Brussel og Alvin Ailey American Dance Theater i New York City. 
Han startet sin dansekarriere ved Cullbergbaletten i Stockholm. Etter et år der kom han til Nederlands Dans Theater, hvor han ble i ti år. Under kunstnerisk leder Jiří Kylián etablerte Duato seg der som en av de viktigste ballettdanserne. Han koreograferte også der sin første ballett, og ble etter det fast koreograf hos Nederlands Dans Theater sammen med Kylián og Hans van Manen.
Hans koreografiske arbeider har blitt satt opp av de mest prestisjefylte kompanier, som blant andre Cullbergballetten, Nederlands Dans Theater, American Ballet Theater, The Australian Ballet, Les Grands Ballets Canadiens, Stuttgart Ballet, Ballet Gulbenkian, San Francisco Ballet, Royal Ballet, Paris Opera Ballet og Nasjonalballetten i Norge.
Incestophantes crucifer

Utseende

Incestophantes crucifer er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Den svarta cirkeln

Handling

En bombe eksploderer under en begravelse i Hedvig Eleonora kirke i Stockholm, men ingen påtar seg ansvaret for ugjerningen. Tre dager senere eksploderer ytterligere en bombe, denne gang på Stockholm sentralstasjon. Når ingen heller denne gangen påtar seg ansvaret mistenker politiet at det er utenlandske terrorister som har utført begge ugjerningene og gjør et tilslag mot en tyrkisk kafé. Journalisten Johan Nordenskiöld tror ikke på politiets teorier om utenlandske terrorister. Han begynner sammen med sin kollega Eva Murray å undersøke saken selv og har snart funnet et helt nytt spor. Samtidig har to andre av Johans medarbeidere, De Witt og Andersson, tipset politiet om at to vesttyske terrorister befinner seg på en pram i havna. Etter å ha funnet et par bilder av de vesttyske terroristene i én av Johans skrivebordsskuffer blir også han etterlyst av politiet.
Denticnema

Levevis

Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

Utbredelse

Slekten er utbredt i Afrika.
3. divisjon fotball for menn 2016

Opp- og nedrykk

Grunnet omlegging til ny seriestruktur var det ingen lag som rykket opp denne sesongen. De beste lagene forble i 3. divisjon også i 2017, mens hele 108 av 164 lag rykket ned til 4. divisjon.
De 56 lagene som beholdt plassen var nummer 1-4 i hver av de 12 avdelingene, pluss de åtte beste 5-erne i avdeling 1-10. De to 5-erne som ikke rykket opp var Kjelsås 2 i avdeling 2 og Bjarg i avdeling 7.